Diari Oficial de la Generalitat Valenciana


Sumari del DOGV 3175, del 03-02-1998 (1998/389)

ORDRE de 6 de novembre de 1997, de la Conselleria de Presidència, per la qual s'aprova la creació, classificació i exempció del lloc de Secretaria de la Mancomunitat de Llanera de Ranes.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/389


Data del document
:   06-11-1997

Organisme emissor
:   Conselleria de Presidència

Tipus de document
:   Ordre

ORDRE de 6 de novembre de 1997, de la Conselleria de Presidència, per la qual s'aprova la creació, classificació i exempció del lloc de Secretaria de la Mancomunitat de Llanera de Ranes. [1998/X389]
  
La Mancomunitat de Municipis de Llanera de Ranes, mitjançant acord plenari de 21 d'octubre de 1996, va sol·licitar la creació i classificació en classe tercera d'un lloc de treball de Secretaria reservat a funcionaris d'administració local, amb habilitació de caràcter nacional.
  
Igualment, en el mateix acord plenari es va sol·licitar l'exempció del manteniment de dit lloc i que les funcions siguen exercides per qualsevol dels sistemes previstos en els articles 4, 5 o 31.2 del Reial Decret 1.732/1994, de 29 de juliol.
  
En l'expedient, que ha sigut tramitat conforme a les prescripcions legals, consta informe de la Diputació Provincial de València favorable a l'exempció, en què es recomana que les funcions reservades a habilitats nacionals siguen exercides a través de funcionaris amb habilitació de caràcter nacional d'algun dels municipis que integren la Mancomunitat i només en el supòsit que s'acreditara la seua impossibilitat, es podrà optar pel sistema d'acumulació previst en l'article 31.2 del citat Reial Decret 1.732/1994, de 29 de juliol.
  
Per tant, i en ús de les competències atribuïdes per l'article 6 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local, amb habilitació de caràcter nacional, i de l'article 2.2 del Decret 159/1997, de 29 d'abril, del Govern Valencià pel qual s'aprova el Reglament Regulador de les Competències de la Generalitat Valenciana relativa als funcionaris d'administració local amb habilitació de caràcter nacional,
  
ORDENE
  
Primer
  
Crear el lloc de Secretaria de la Mancomunitat de Llanera de Ranes i classificar-lo en classe tercera, estant reservada la provisió d'aquest lloc a funcionaris d'administració local, amb habilitació de caràcter nacional, de la subescala de Secretaria-Intervenció, sense perjuí d'allò que disposa la disposició transitòria primera 2,c del Reial Decret 1.174/1987, de 18 de setembre.
  
Segon
  
Eximir la Mancomunitat de Llanera de Ranes de l'obligació de sostenir la plaça de Secretaria.
  
Les funcions reservades a dit lloc s'exerciran pel funcionari o funcionaris, amb habilitació, de caràcter nacional d'algun dels municipis que integren la Mancomunitat, i en el supòsit que s'acredite la seua impossibilitat, s'optarà, en primer terme, pel sistema d'acumulació previst en l'article. 31.2 del Reial Decret 1.732/94, de 29 de juliol, i posteriorment per allò regulat en l'article 5 del mateix Reial Decret 1.732/1994, de 29 de juliol.
  
Contra aquesta ordre, que posa fi a la via administrativa, i prèvia comunicació al conseller de Presidència, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
València, 6 de novembre de 1997
  
El conseller de Presidència,